5. ΝΟΜΟΘΕΤ.ΔΙΑΤΑΓΜΑ υπ’ αριθ. 966 της 25/30 Σεπτ. 1971 (ΦΕΚ Α΄ 187) Περί δασμολογικής ατελείας της σακχάρεως, της προοριζομένης δια την διατροφήν των μελισσοσμηνών και κυρώσεως των υπ’ αριθ. 43/ 1966, 263/1966, 51/1968 Πράξεων του Υπουργικού Συμβουλίου και της υπ’ αριθ. 955/1971 αποφάσεως της Ε.Σ.Ο.Π. Άρθρ.1.-1.Απαλλάσσεται των εισαγωγικών δασμών και παντός φόρου και τέλους εισπραττομένου κατά την εισαγωγήν, η υπό των Κοινοπραξιών Μελισσοκομικών Συνεταιρισμών εισαγομένη σάκχαρις, η προοριζομένη αποκλειστικώς δια την διατροφήν των μελισσοσμηνών μετά προηγουμένην μετουσίωσιν (μελισσοτροφική σάκχαρις). 2.Η εν τη προηγουμένη παραγράφω μετουσίωσις πραγματοποιείται δια της χρήσεως αβλαβών δια τας μελίσσας μετουσιωτικών ουσιών, απαγορευομένης της διαθέσεως της υποστάσης την μετουσίωσιν σακχάρεως εις το εμπόριον. 3.Η μετουσίωσις ενεργείται υπό των εν παρ. 1 Κοινοπραξιών, ενώπιον μιας ή πλειόνων τριμελών επιτροπών, συγκροτουμένων εξ ενός υπαλλήλου εκατέρου των Υπουργείων Εθνικής Οικονομίας και Οικονομικών και ενός υπαλλήλου των Κοινοπραξιών Μελισσοκομικών Συνεταιρισμών της Χώρας, προτεινομένου εγγράφως παρ’ αυτών, οριζομένων πάντων μετά των αναπληρωτών των, δια κοινών αποφάσεων των Υπουργών Εθνικής Οικονομίας και Οικονομικών. 4.Υπό τας προϋποθέσεις των προηγουμένων παραγράφων του παρόντος άρθρου, η εκ της εγχωρίου παραγωγής αγοραζομένη σάκχαρις, πωλείται εις τας Κοινοποραξίας Μελισσοκομικών Συνεταιρισμών εις τιμήν εξαγοράς υπό του Δημοσίου απαλλασομένη του φόρου καταναλώσεως και των λοιπών υπέρ τρίτων επιβαρύνσεων. Άρθρ.2.-1.Δια κοινών αποφάσεων των Υπουργών Εθνικής Οικονομίας και Οικονομικών καθορίζονται οι όροι και αι διατυπώσεις προμηθείας σακχάρεως υπό των Κοινοπραξιών Μελισσοκομικών Συνεταιρισμών, το είδος και η ποσότης των μετουσιωτικών ουσιών, ως και ο τρόπος διαθέσεως της μελισσοτροφικής σακχάρεως υπό των Κοινοπραξιών εις τους μελισσοτρόφους. 2.Δια κοινών αποφάσεων των Υπουργών Εθνικής Οικονομίας και Οικονομικών καθορίζονται αι αναγκαιούσαι κατ’ έτος ποσότητες μελισσοτροφικής σακχάρεως, η κατανομή τούτων κατά Διεύθυνσιν Γεωργίας, η τιμή πωλήσεως της μελισσοτροφικής σακχάρεως εις τους μελισσοτρόφους, ως και πάσα δια την εφαρμογήν του παρόντος αναγκαία λεπτομέρεια. Άρθρ.3.-(Κυρούνται, αφ’ ης εξεδόθησαν, αι υπ’ αριθ. 43/1966, 263/1966 και 51/1968 πράξεις του Υπουργικού Συμβουλίου και η υπ’ αριθ. 955/26.4.1971 απόφασις της ΕΣΟΠ, δι’ ων είχεν εγκριθή η ατελής εισαγωγή διαφόρων ποσοτήτων ζαχκάρεως δια την μελισσοκομίαν). Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 